Հակառակ որ վերը նշված հեռուստասերիալի սցենարի հեղինակ Դիանա Գրիգորյանը իր հետ անցկացված հարցազրույցի ժամանակ պնդել է, որ հեռուստասերիալները չեն թողնում դաստիարակող ազդեցություն, վաղուց արդեն հայտնի է, որ հեռուստատեսությունը ազդեցության ամենահզոր գործիքներից է: Ավելին, հեռուստատեսությունը ներկայումս համարվում է նաև նոր սերնդին դաստիարակող գործոն: Հաշվի առնելով այն փաստը, որ հեռուստատեսությունով շրջանառվող սերիալներն ունեն բավականին մեծ լսարան, իսկ այդ սերիալները դիտողներից շատերը ցանկանում են նմանվել այս կամ այն հերոսին, յուրաքանչյուրիս պարտքն է հետևել, թե ինչպիսի մարդկային մոդելներ ենք մենք առաջարկում հանրությանն ու աճող սերնդին: